AZ ELRAGADÓ DÉMON
DÉMON
AZ ÓKORI GÖRÖG „DAIMAI” SZÓBÓL ERED,
AMI ANNYIT TESZ: „UGYANAZ A SORSUNK”
A DÉMONOK EREDETILEG AZ EMBEREK KÖZÖTT ÉLTEK
ÉS VÉDELMEZTÉK ŐKET.
Mintha az életem ködbe burkolózna.
Ki barát, és ki ellenség?
Vagy csakis ellenségek vesznek körbe?
Nem tudom.
A ködön át érkező lény
angyal vagy ördög?
Meg akar menteni,
vagy el akar pusztítani?
Az igazság olyan törékeny,
hogy a legkisebb köd is elrejtheti.
1. EPIZÓD KÖDBEN ÉLNI
Imádkozzunk!
CSOSZON 200 ÉVVEL EZELŐTT
Mindenható Isten,
kérlek, vezess minket,
hogy emlékezzünk akaratodra,
és segíts minket, hogy teljesítsük azt
szavainkkal és tetteinkkel.
Azt mondják,
gonosz szellemek próbálják megvezetni híveidet azzal,
hogy a Bibliából, a szent szavaidból idéznek.
TISZTÍTSON MEG E SZENTELT VÍZ A BŰNTŐL, S VÉDJEN A GONOSZTÓL
A gonosz szellemek el akarnak választani Istentől,
hogy elvegyék az ő erejét és dicsőségét.
Hogy a kísértésnek
ellen tudjunk állni…
Mi ez?
Vér!
Az ördög!
MINDENRE VAN ERŐM KRISZTUSBAN, A KI ENGEM MEGERŐSÍT. FILIPPI 4:13
Kincsem!
Menj innen!
Hihetetlen vagyok, mint mindig.
A katolikusok úgy hiszik,
az embernek háromféle ellensége van.
Az első a saját testük,
amely belülről gyengíti őket, például lustasággal.
A második a földi életük,
amely belülről emészti őket.
A harmadik és utolsó ellenségük
a gonosz szellemek.
Úgy nézel ki, mint aki több napja nem evett.
Ki nem ilyen manapság?
Meg akarsz szabadulni az éhségtől?
Nem tudom, ki vagy,
de még őfelsége sem tudja megoldani…
A tenger tele van hallal.
Nézd, hogy ragyognak a vízben!
Mi a…
Tudom már. Biztos kobold vagy.
Ilyen rút, alantas szellemhez hasonlítasz?
A sárkánykirály?
Nem vagyok vénember, mint ő.
- A kilencfarkú róka? - Folyton vedlik,
és kutyaszaga van.
Akkor mi vagy?
Az alvilág démona.
Mi?
Az emberek gonosz szellemnek
neveznek.
Az éhségtől képzelgek?
Egek, közel a vég!
Az meg mi?
Komolyan mondtad?
Te jó ég!
De ez nem lesz ingyen.
Alkut kell kötnöd velem.
Alkut?
Az alku tíz évig fog tartani.
Ez idő alatt nem fogsz éhezni,
mivel ez a kívánságod.
Utána mi lesz?
A tested meghal,
a lelked pedig ott köt ki, ahonnan én jövök.
Miféle hely az?
Ti, emberek,
pokolnak hívjátok.
Pokolnak?
Már a saját testemre is csorog a nyálam.
A pokol nem lehet rosszabb.
- Add ide! - Bátrabb vagy, mint amilyennek kinézel.
Mi? Ezt hogy érted?
Akkor aláírjuk?
Érdekes egy toll.
Mit csinálsz? Ez fájt!
„Saját vérrel kell aláírni.”
Ez a szabály.
Mi a neved?
Park Bok-gyu.
Park Bok… Micsoda?
- Bok-gyu. - „Bok-gyu.”
Bok-gyu!
Milyen különös név!
Ezt figyeld!
A gonosz szellemek becsapják az embereket a maguk arrogáns, mégis csábító módján,
és mind belülről, mind kívülről bomlasztják az erényeiket.
De ki látott már gonosz szellemet?
Még ha léteznek is,
nem mások, mint külső erők.
Akkor tíz év múlva!
Ezt nem hiszem el!
Köszönöm, Buddha!
Ne neki köszönd!
Igaz, hogy a külső erők elferdíthetik természetünket,
de végső soron minden gonosz emberi vágyakban gyökeredzik.
Nem csupán a gonosz szellemek hibája.
KOREAI VEZÉRIGAZGATÓI DÍJ, 2023
Valami koffeinmenteset kérek.
Részmunkaidős vagy?
Tudtam, hogy az alkoholmentes mojito nagy siker lesz.
Részvényekkel kereskedsz?
Mint mindenki, nemde?
Akkor biztos hallottál a Hanmyeong befektetési- és értékpapírokról.
Vedd el!
Több százan várnak a tanácsomra,
de téged hajlandó lennék a sor elejére venni.
- Miért is? - Biztos alig keresel valamit.
És ha a lakbér és a számlák miatt aggódsz,
az hamar megöregít.
Megszakad a szívem.
Később meghívlak egy italra. Add meg a számod!
A következő díjazott
az év élelmiszeripari vezérigazgatója.
A győztes lépjen a színpadra!
Ha befektetői kérdésed van, hívd fel a titkárnőmet.
Ha a szerény fizetésedből nem jut italra és a számláidra,
hamar kihullik a hajad.
Megszakad a szívem.
Nagyon ambiciózus vagy.
Kikezdtél a Mirae csoport hercegnőjével?
- Hercegnő? - Az Instagram-szenzáció.
A desszertvilág és az élelmiszeripar
legnagyobb sztárja.
A Mirae F&B két egymást követő évben volt
a legrangosabb vállalat.
„Az ördög Hermèst visel”?
Gratulálunk, Do-hee kisasszony!
Jó napot! Do Do-hee vagyok.
RENDKÍVÜLI HÍR: A MIRAE F&B TERMÉKE TELE VAN CUKORRAL?
Szándékosan összemossák a fruktózt a cukorral.
Nagyon fortélyos a cikkíró.
Ki írta?
Még nyomozok.
Ki irigyli a legjobban a teljesítményünket?
A versenytársaink vagy a partnereink.
Szerintem a csoporton belül fúrnak.
A nyomozásban ezt számításba veszem.
Menjünk az irodába!
Nem lehet.
Most nincs idő vakrandira.
MINDENHATÓ JU
Nem kerülheti el örökké.
- Tudod, hogy az elnök… - Tudom.
Üdv, Ju asszony!
Úton vagy már?
Igen, most érkeztem meg. Hogy megy a vizsgálat?
Hamarosan kezdődik.
El kell mondanom valamit. Felmerült egy probléma, és…
Le akarod mondani a randit?
Hadd intézzem ezt el, és halasszuk a…
A vizsgálatot is halasszuk el.
Na jó.
Elmegyek a randira, jó?
Felejtsd el!
Megértem, utálod a vakrandikat. Semmi baj.
Én is utálom a vizsgálatokat.
Ilyet nem mondtam.
Szeretem a vakrandikat.
Ki ne szeretne vacsorázni valakivel?
Igen?
Élvezni fogom a randit,
úgyhogy alaposan vizsgálják…
Kezdjük!
Meddig maradjak a randin, hogy ne legyek udvariatlan?
Szerintem legalább 30 percig.
Jól van. Egyen valamit, Shin kisasszony!
Én meg 30 percig ülök, mint egy baba.
Már ha Chuckyt a Gyerekjátékból babának lehet nevezni.
- Megjöttem, főnök. - Jól van.
Kim aláírta a jogi lemondó nyilatkozatot.
Úgy tűnik, mégsem teljesen idióta.
Tudja, hogy mentse a bőrét.
Mi a…
Mi van ezzel? Beragadt?
Ki az?
Ne mondd, hogy elfelejtetted!
Az ma van?
Hogy felejthettél el egy ilyen fontos napot?
Gondolom, csak nekem volt fontos.
BŰN ÉS BŰNHŐDÉS
Csodás lenne,
ha a homokóra megfordításával végtelen időt kapnánk.
Várj!
Biztos van más megoldás.
Hosszabbítsuk meg a szerződést!
Nem. Írjunk inkább újat!
Tudod jól.
Nincs értelme ellenállni. Legyen szép a búcsú.
Nem megyek sehova!
Nem! Menj innen!
Ne gyere a közelembe!
Maradj ott!
Persze egy ember sem halna meg önszántából.
Örülök, hogy az utolsó pillanataidban végre emberinek látlak.
Kérlek, adj még egy esélyt!
Fogalmad sincs, hogy jutottam ide.
Dehogynem. Nekem köszönheted.
Gazdagságot és hatalmat akartál,
így bármit is tettél, elintéztem volna neked.
A módszert te választottad.
Bármit megadok neked.
Adok tíz… Nem, 100 életet az enyém helyett.
Nem rossz üzlet, ugye?
Szeretem a munkámat.
Tudod, miért?
Mert az alku mindig korrekt.
Nekem csak egy dolog kell.
A szerződő fél lelke.
Semmi más.
Mi volt ez?
A főnök ma tele van energiával.
Megoldott egy hatalmas problémát.
Biztos jó a kedve.
Nem kapok levegőt.
Szívrohamban fogsz meghalni.
Milyen a pokol?
Olyan rossz, mint mondják?
A lustáknak malomköveken kell futniuk a végtelenségig
olyan heves pokoltűzben, ami leolvasztja a húst a csontjukról.
De ez már nem számít.
Ez gyerekjáték ahhoz képest,
ahova téged küldelek.
Ezt sosem mondtad el.
Sosem kérdezted.
Az egyezségünk nélkül is pokolra jutottál volna.
Nem volt vesztenivalód.
Szerintem jó döntést hoztál.
Nevetséges,
de jólesik ezt hallani.
JEONG GU-WON ÜGYVEZETŐ IGAZGATÓ
Sajnálom, telt ház van.
Egy ügyfél lefoglalta az egész helyet.
Hihetetlen!
Elmondta, hogy ma van a születésnapom?
Férfi ügyfél volt, ugye?
A vendége vagyok.
Akkor megmutatom az asztalát.
Erre, asszonyom!
Mi ez a felhajtás?
Lehet, hogy ő Ju asszony lelki társa.
Miért nem megy hozzá ő maga?
Nem tudtam, hogy manapság olvasnak újságot
a repülőkön kívül is.
Vagy csak színlelsz?
Tudnod kell,
hogy a munkámnak élek.
A férfiak egyáltalán…
nem érdekelnek.
Felőlem akár a munkádnak is élhetsz.
Nekem mi közöm hozzá?
Ha személyes adatokat közölnél,
inkább a bankszámlád jelszavát mondd!
Nem jártunk véletlenül egy iskolába?
- Nem valószínű. - Együtt jártunk?
Akkor emlékeznél rám.
Szóval nem vagy sem az iskolatársam, sem az exem.
Akkor hol a jó modorod?
Számomra minden ember
jelentéktelen.
Mi van ezzel a jóképű őrülttel?
Én tartom magam az alkunkhoz.
Te is tartsd!
Mindenható Ju!
Miért kell elviselnem ezt?
HARMINC PERC
INDÍTÁS
Az egész éttermet lefoglaltam, hogy nyugodtan étkezhessünk.
Jól hangzik.
Kellemes és kínos lesz.
Ha enni akarsz, van más étterem is.
Te is elmehetsz, ha ennyi helyet ismersz.
Mi van ezzel a dilinyóssal?
Elnézést!
Kettő ilyet kérek.
És a legerősebb bort is.
Igenis, uram.
Fokhagymás steak…
„Do Do-hee.”
Myers-Briggs személyiségtípus: ISTJ.
T, szóval nem a legempatikusabb.
TIZENEGY ÉVESEN ÁRVA LETT. A MIRAE CSOPORT ELNÖKE, JU FOGADTA ÖRÖKBE
Elég visszamaradott a srác.
Csak csodáltam a fiatalos lelkedet.
Fiatalabbnak nézek ki a koromnál.
Nyilván nem enni jöttél. Mondd,
miért akarsz ennyire maradni?
Udvariasságból 30 percig maradok.
Udvariasságból?
Az az udvariatlanság, ha itt maradsz.
Olyan vagyok, mint egy tükör.
A te udvariatlanságodat tükrözöm.
Kell valami kifogás, hogy miért nem ment a randi.
Miért nem mondod…
hogy megijesztett a szépségem?
Miért teszed ezt velem?
Eszem ágában sincs ezt tenni.
Fentről jött utasításokat követek.
„Fentről”?
Sosem szegülnék szembe a Mindenható szent szavaival!
Ki a fene…
Vagyis, ki vagy te?
El is felejtettem.
Rendesen be kellene mutatkoznunk.
DO DO-HEE, ELNÖK
„Do Do-hee”?
A névjegykártyádat!
Én nem szívesen osztom meg a személyes adataimat.
Tudom, hogy téged is kényszerítenek, hogy itt legyél,
de össze kell dolgoznunk, hogy túljussunk ezen.
„Jeong Gu-won.”
A jelentése „megmentés”? Nem neked való név.
„Sunwol Alapítvány”?
Rémlik valami.
Az alapítványom hagyományos művészeket, például énekeseket és táncosokat támogat,
és rendszeresen szervez előadásokat is.
Hogyhogy nem ismered?
Nem kéne olvasottabbnak lenned?
Hagyomány így, hagyomány úgy.
Csak ezt hajtogatod.
Persze szeretem a hagyományokat,
de az életem inkább hajaz a háborúra,
mint a hagyományos hangversenyekre.
Szóval, mi a szent terv?
Ne mondd,
hogy így becsaptak!
Ez ám a vakrandi!
Randi?
Biztos te is nehéz eset vagy,
hiszen átvertek, hogy ide gyere.
Akkor mi folyik itt?
Ez egy vakrandi.
Össze akarnak hozni minket.
Azt mondod,
Isten össze akar hozni veled?
Istennek azért nem nevezném,
szerintem a Mindenható Ju lelki társa sem hívja így.
„Mindenható Ju”?
Őt nevezted „Mindenható”-nak?
Biztos sokkot kaptál.
Érdekes.
Még egy ember miatt sem izgultam így.
Örülök, hogy legalább egyikünk élvezte.
Sajnálom, de telt ház van.
Bocs, hogy elrontom a bulit,
de Hamupipőke ideje lejárt. Viszlát!
Rideg, de kedves.
Ártatlan, mégis szexi.
Az egész léte érzékiséget sugároz.
Ez közel volt.
Elnézést! Mindjárt jövök.
A drága tortám majdnem tönkrement.
Mi volt ez?
Lehet, hogy nem is olyan bunkó.
Még tortát is készített a szülinapomra?
A fenébe!
Te kis rohadék!
Ki küldött?
Mit tettél a főnökkel?
Várj!
Egy hónapja foglaltam asztalt,
és végigültem egy unalmas étkezést ezért.
Hadd kóstoljam meg!
Nem jön ki.
Hogy mozdulhatott rám ilyen hirtelen?
Nem vettem az adást?
Ez közel volt.
Óvatosabb is lehettem volna.
Észre sem vettem, hogy ennyire vonzó voltam.
Én voltam az első nő, aki így felizgatta?
Még egy ember miatt sem izgultam így.
Mi ez?
Na ne! Elpirultam?
Tiszta piros az arcom!
Mi a fene?
Szedd össze magad, Do Do-hee!
A neved jelentése „gőgös”.
Nem először csinálsz ilyet.
Többféle szemét létezik.
Te milyen fajta vagy?
Újrahasznosítható? Vagy rohadó étel?
Nem érted, mi folyik itt?
Nem hiszem, hogy újrahasznosíthatlak,
és túlságosan táplálónak sem tűnsz.
Akkor csak egyszerű szemét.
Verjétek össze!
- Mi a fene? - Mi történt?
Hova tűnt?
Próbáld meg te!
A HAJNAK SOSEM KÉSŐ!
MIELŐBB KEZDD EL KEZELNI, HOGY NE HULLJON TOVÁBB!
- Várj! - Egy pillanat!
Össze kell szednünk.
A fenébe! Próbáljuk meg!
Időt!
Jaj, ne!
Érdekes.
Pletykás! Zombi!
Ne lökdöss!
Mi folyik itt? Mit csinálsz?
Nem látod?
Takarítok.
A szemetet vagy eltemetik, vagy elégetik.
Mit csináljak hármótokkal?
Gyerünk!
Te kis…
Ne csináld!
Ne állíts meg!
Annyira lefoglalt a munka, hogy ezer éve nem randiztam.
Miért kentem újra a rúzsom?
Mire számítok?
Elment az eszem.
Tedd vissza!
Megint?
Hogy meritek tönkretenni a drága desszertemet?
Akármennyire elfoglalt vagyok, udvariatlanság lenne…
nem megkóstolni.
Vége a mulatságnak.
Egyedül?
Mindenki ehet egyedül. Nem ünnepelhetek?
- Hogy ehetted meg a szülinapi tortámat… - Ki mondta, hogy a tiéd?
Miért érdekelne a születésnapod?
Mindegy, menj el!
Lefoglal a szemétválogatás, nincs időm veled is foglalkozni.
Örültem.
Remélem, rossz lesz a napod.
És még valami.
Ha újra látlak, viselkedj udvariasabban!
Nem akarom, hogy azt higgyék, az exem vagy.
Te is kérhetnél udvariasabban.
Ez nem kérés volt.
SZABADULÓSZOBA: MIZU ODALENT?
Igen.
A LEGROSSZABB BÖRTÖN! ÚJ TÖRTÉNETTEL!
Az én vagyok!
- Mozgás! - Vigyázz a fejemre!
A karom!
Komolyan!
Hogy hozhatott össze Ju asszony egy ilyen tahóval?
Utánanézett, ki áll a cikk mögött?
Ahogy mondta, egy belső hatalomátvételi kísérlet.
Ki volt az?
Noh Su-ahn a Mirae Appareltől.
Nemrég egy divatbemutatón járt,
és megismerte a magazin vezetőjét, aki lehozta a hírt.
Miért nem hagynak békén? Én csak békére vágyom.
MIRAE CSOPORT
A Mirae Csoportban, az ország egyik legjobb vállalatában
belső hatalmi harc zajlik.
A Mirae királyságot a Mindenható Ju, azaz Ju Cheon-suk
elnök asszony alapította.
Én Ju asszonynak szólítom.
EGY ÉVVEL KORÁBBAN
BOLDOG SZÜLINAPOT, ANYÁM
JU CHEON-SUK A MIRAE GROUP ELNÖKE
Jó egészséget kívánok, anya.
Ne aggódj!
Téged is túléllek.
Remélem is.
Noh Suk-min, Ju legidősebb gyermeke.
A szegény koronaherceg háttérbe szorult az anyja miatt.
Még mindig úgy iszol, mint a gödény?
Több mint tíz éve tiszta vagyok, anya.
Ma egyszerűen lenyűgöző vagy, anya.
Kim Se-ra, a meny.
Egy elegáns páva, aki mindig elismerésre vágyik.
Megcsináltattad az arcod?
Dehogy!
Csak a különleges alkalomra csíptem ki magam.
Azért gondolkodj el rajta!
Noh Do-gyeong, a házaspár egyetlen fia.
Megtanult láthatatlanná válni, hogy túléljen.
Anya!
Boldog szülinapot, anya!
Noh Su-ahn, Ju asszony második gyermeke.
Annyira imádja Párizst, hogy úgy tesz, mintha ott élne.
Parisu-ahnne-nak gúnyolják.
Az ikerfiúk, Austin és Justin között
- egy perc van. - Austin, Justin!
- Boldog szülinapot, nagyi! - Boldog szülinapot, nagyi!
Micsoda nemzetközi rizsa!
A férjem nem tudott eljönni a kutatása miatt.
Szörnyen érzi magát, amiért nem lehet itt.
De már adott ajándékot.
Azzal, hogy nem jött el.
Su-ahn férje professzor egy magánegyetemen.
Unikornisnak hívják, mert ritkán látják.
Ju Seok-hoon, Ju asszony unokaöccse.
Boldog szülinapot, Cheon-suk néni!
Összeszedett vagy, mint mindig.
Csak túlságosan lefoglal a vagyonod növelése.
Hiába hívják Junak őt is,
Ju asszony csak üzlettársként kezeli.
A szüleid még Mongóliában vannak?
Peruban.
- Egy év eltelt. - Seok-hoon apja…
- Boldog szülinapot! - …Cheon-suk kisöccse.
- Vonulj vissza… - Ő és a felesége hippik.
- …utazgass, mint mi. - Fürdenek néha?
- Olyanok, mint az alpakáik. - Boldog szülinapot!
Ha mindenki itt van, mehet a fotózás?
Do-hee hol van?
Biztos késik.
Már úgyis itt az egész család. Csináljuk a fotót!
Igen, anya.
Nincs sok időnk.
Felejtsd el!
Do-hee nélkül nem fotózkodom.
Sajnálom! Elhúzódott a megbeszélésem.
Hát itt vagy!
Anya már várt.
Na persze!
Csak kifogás volt, hogy ne fotózzanak.
Do-hee, állj anya mellé!
Miért lógatja az orrát egy ilyen szép napon?
Egyértelmű, miért ünneplik, hogy öregszem.
Ugyan már!
Legalább a képhez mosolyogjon!
- Ez az, csíz! - Do Do-hee vagyok.
Senkinek sem vagyok a rokona.
Vírusként tekintenek rám.
De nem mutatják ki.
A mosolyuk a fegyverük.
Kié lesz a Mirae Csoport trónja?
A válasz erre a kérdésre e háború végét jelenti,
és egy másik kezdetét.
SZERESD EMBERTÁRSAIDAT! A BIZALOM A BOLDOGSÁG KULCSA.
Halló!
Do Do-hee kisasszonnyal beszélek?
Ki az?
Cha Tae-jun vagyok, a Mirae Csoport pénzügyi osztályának vezetője.
Azért hívom, hogy megosszak magával egy fontos információt.
Mit?
Ezt nem telefontéma.
Annyit mondhatok,
hogy lehetősége van arra, hogy a Mirae Csoport elnöke legyen.
Honnan szerezte meg a számomat?
Ez az információ felbecsülhetetlen.
Kérem, gondolja át, és keressen meg!
Mindenki bele akar rángatni a háborúba.
A békés eszközök nem elegendőek a béke megőrzéséhez.
Tudja meg Noh Su-ahn napirendjét!
A MINDENHATÓ JU SZAVA
Nekem ennyi volt.
Viszlát a mennyben!
VIP-SZOBA
Ju asszony!
Jól van, Ju asszony?
Ju asszony…
Ne hagyjon itt, Ju asszony!
Mit csinálsz?
Mit drámázol, amikor csak elbóbiskoltam?
Hová mész?
Maga szerint ez vicces? Annyira megijedtem!
Miért ijedtél meg?
Ilyen öregen bármikor végem lehet.
Tudja, mit, Ju asszony?
A hazugok nem juthatnak a mennybe.
Ezért fizettem le Istent elég keményen.
Minden alkalmat megragadok, hogy adakozzak.
Miért csinálja ezt?
Biztos van oka.
Meglepetés, te kis nyavalyás!
Ez nem csak meglepetés. Ez sokk volt.
Mi ütött magába?
Nem ünneplem a szülinapom.
Épp ezért ünneplem meg én.
Szóval…
Milyen érzés volt azt gondolnod, hogy végem van?
Minden emlékünk
lepergett a szemed előtt?
Az nem kifejezés.
Mintha egy film lett volna.
Horrorfilm, hála magának, vén banya!
Ha én banya vagyok, akkor te az ördög ivadéka.
Egész életedben lázadó akarsz lenni?
Egyetemistaként elszöktél otthonról.
Mert maga limóval jött az évnyitómra.
GRATULÁLOK A NAGYSZERŰ FELVÉTELIDHEZ, DO-HEE!
Gratulálok, Do-hee!
Gratulálok!
Tessék. Do-hee?
Vedd el, Do-hee!
Nekem nem kell!
Do-hee, vidd el!
Hé!
Nem akartam, hogy lenézzenek egy árvát.
Fizetett a pasimnak, hogy dobjon.
Nem tetszett a kisugárzása.
Érted, mi ez, ugye?
Nem vesztegetem az időmet.
Ha drámát akart, miért nem csinálta rendesen?
Ajándékutalványokat adott neki csekk helyett.
Az ajándékutalvány bőven elég volt a kis szemétnek.
Elkezdtem rád hasonlítani, annyit veszekedtünk!
Ezért nem vagyok vallásos.
Maga az egyetlen felső hatalom, akit elfogadok.
Milyen volt a vakrandi?
Szörnyű.
Ne kövesd el az én hibámat!
Nem a külső a lényeg.
Miről beszél? Csak a külseje volt szép.
Élőben jobban néz ki?
Mint én?
Az meg ki?
Én ezzel a sráccal
randiztam.
A kerítőnő elhibázta a hotel nevét.
„Jeong Gu-won”?
Az meg ki?
SUNWOL ALAPÍTVÁNY
Rendező úr, nem túl monoton a világítás?
Nem kell úgy tenned, mintha dolgoznál!
Hogy van Ga-young?
Az magától függ.
Maga a vigasza.
Mit mondtál a műsor tervezési fázisában?
Azt, hogy nem zavarsz.
Hogy biztos vagy ebben…
Szerintem monoton a világítás.
Kicsit fura.
Halló!
Jeong Gu-won úrral beszélek?
Miről van szó?
Shin Da-jeong vagyok,
Do Do-hee kisasszony titkárnője a Mirae F&B-től.
És?
Mi ez a hangnem?
Elnézést, hogy megzavartuk az étkezését.
Kifizetnénk az ebédet, és kártérítést ajánlunk…
Nem szükséges.
Szóval mindenkivel bunkó.
Akkor mégsem égi párt hoztam össze, hanem pokolit?
Egy pillanat!
- Mit csinál? - Megbeszélek egy másik napot.
Felejtse el!
Nem megyek több randira, csak hogy vizsgálatra jöjjön.
Add vissza!
Fiatal vagyok még a házassághoz.
Már 28 vagy. Hamarosan 30.
És 40 leszel, mire észbe kapsz.
Férjhez akarlak adni, mielőtt meghalok.
Nem fog meghalni.
Ha olyan jó a házasság, miért nem megy férjhez maga?
Ugye?
Hagyom, hogy veszekedjenek. Elnézést!
Hidd el, rengeteget számít,
hogy van-e valaki melletted.
Azt mondta, ne bízzak senkiben.
Senki sem áll mellettem.
Igazad van.
Sosem tudhatod, ki szúr hátba.
De lesz olyan, akitől örömmel fogadod a szúrást.
Ezt jelenti, ha valaki melletted áll.
Valaki, akit akkor is megértenél, ha hátat fordítana neked.
Nem vagyok Teréz anya.
És maga sem az.
Nekem te vagy.
Te vagy, aki mellettem áll.
Mindent előkészítettem.
Találj valakit, akire felhúznád ezt a gyűrűt.
Ne szaladjon ennyire előre, Ju asszony!
Tessék!
Mindkét gyűrűt hordd,
amíg nem találsz valakit, akinek szeretnéd odaadni!
Hamupipőkét keresem?
A gyűrű sokkal jobb, mint az üvegcipellő.
Húsz éve haltak meg a szüleid.
Nem kell az évfordulójára minden évben megemlékezni.
Mostantól
csak a születésnapodat ünnepeld!
Ta-dam!
Azt kívánom, Ju asszony,
hogy még sok évig szúrhasson hátba!
Számíthatsz rá.
Mi az?
Ha már itt tartunk,
a következő vakrandid…
Shin kisasszony!
Dolgom van.
Hé!
Te kis…
A tortám… a fenébe!
Már megy is?
Igen, nem tudok koncentrálni.
Nem ettem tortát egy alkum vége után.
Mi foglalta le ennyire?
Egy randi.
Randi?
Jó ég, hall minket onnan?
Kivel?
Egy lánnyal? Lefeküdtél vele?
Papírokat kell aláírnom, nem?
Jó sokat.
Akkor mehetünk?
- Persze. Menjünk! - Menjünk!
Lefeküdt vele.
Biztos lefeküdt vele!
Rendben, értem.
Mennem kell.
Itt van Noh Su-ahn napirendje.
Egy fiókhotelben nyaral Szokcsóban.
Hazamehet.
Magam vezetek.
Rendben, ahogy gondolja.
Nem utasítja el?
Számomra az ön szava törvény.
- Mióta? - Mélyen legbelül, mindig.
Tudja, hűséges vagyok.
Értem.
Nem árul el sokat magáról.
Introverált vagyok.
Ne vegyünk valami harapnivalót?
Jó étvágyat hozzá!
- Hadd vigyem el! - Nem, köszönöm.
Miért nem hívott vissza?
Azt hiszed, csak neked adhatom el ezt, Do Do-hee?
TAKARÍTÁS FOLYAMATBAN
JEONG GU-WON ÜGYVEZETŐ IGAZGATÓ
JÓVÁHAGYÁSI KÉRELEM
ÜZLETI ÚT JELENTÉS
Fekete kávét, uram?
Hamarosan indulok.
Újabb szánalmas lélek pusztul el ma?
Újabb szánalmas lélek üti meg a főnyereményt.
Igen, de az nagy árat fizet.
Azért, mert megéri.
Semmi sincs ingyen.
Ki az a ribanc?
Nyugodj meg!
Egy hozzád hasonló sztár vigyázzon a szájára!
Csinos? Fiatalabb nálam?
Ha tudtam volna, hogy ilyen goromba leszel,
hagytalak volna meghalni.
Nem hiszem.
Én vagyok az egyetlen ember, aki megért.
Hogy érted?
Ezzel megbántottál.
Titeket szerződés köt össze.
De ami köztünk van, az valódi kapcsolat.
A szerződés az előző életemben volt…
Ez most egy valódi…
- Attól még kifizetnek. - Téged is.
- Csak komornyik vagy. - Te meg udvari bolond.
Csendet, emberek!
Mi van veled?
Jin Ga-young vagyok, a hagyományos koreai tánc Beyoncéja.
Félbeszakítottam a turnémat,
hogy felélesszem a Sunwol Színházat.
Én vagyok Star Jin.
Pontosan.
A komornyikja nélkül Batman csak kuksolna a barlangban!
- Miről beszélsz? - Mi?
Számomra mindketten egyformán tökéletlenek vagytok.
- Mi? - Mi?
Te emlékszel az előző életedre.
Te meg egy démonért rajongsz.
Egyáltalán nem vagytok normális emberek.
Ne vedd a szívedre, Star Jin!
Direkt csinálja, hogy távolságot tartson tőlünk.
Összebarátkozott a halandókkal, de túl sokszor hagyták magára.
Én például megértelek.
Nagyon magányos lehet halhatatlannak lenni.
Érthető, hogy nem nyílik meg senkinek.
Milyen érzés
halhatatlannak lenni?
Őszintén?
Röviden…
rohadtul…
csodálatos.
Tökéletes külső, ékesszólás, intelligencia, és humorérzék is…
Örökké tökéletes ragadozóként élek.
Egyszerűen csodás!
Csak egy kívánságom van.
Hogy ez a béke örökké tartson.
Menjetek gyakorolni!
Jelentéktelen és idegesítő emberek!
Nem hisztek nekem.
Ő maga is ember volt. Nem volt mindig démon.
Biztos még emberként is dögös volt.
Mindegy, szóval ki ez a nő?
Jaj, a teám!
Már kijelentkezett?
Tudhattam volna.
Noh Su-ahn és a szeszélyei.
Egy ideje nem jártam itt.
Do-hee!
Siess, Do-hee!
Ma otthon akartam maradni.
Máris el akarsz kerülni minket?
Megbántasz.
Nincsenek barátaid?
Inkább menj velük!
Nem, nincsenek barátai.
Ezért kell vele lógnunk.
Nem csinálhatunk semmit, mert esik.
Ne aggódj!
Ez csak egy kis zápor.
Mindjárt eláll.
Nézd, elállt az eső!
- Menjünk vissza? Gyerünk! - Gyerünk!
Bárhová megyek, ti jártok a fejemben.
Hogy éljek így?
Muszáj volt ilyen keményen és szorgalmasan dolgoznotok?
Muszáj volt tökéletes szülőknek lennetek?
Furcsa, milyen csendes ma minden.
Valami nincs rendben.
Végre vége.
Az átkozott születésnapom.
Elnézést! Maga kért sofőrt?
- Igen. - Értem.
INDULÁS: DONGDAE STRAND
ÉRKEZÉS: 17 PERC MÚLVA A KIJELÖLT SOFŐR: LEE TAE-SU
Ki küldte?
Rossz kérdés.
Azt kéne kérdezned, miért!
Nem gondolod?
Nem akarod tudni, miért fogsz meghalni?
Ju Cheon-suk miatt
fogsz ma meghalni.
Hol lehet ma este a prédám?
Egy kétségbeesett,
magányos
és ijedt ember kell,
aki habozás nélkül megfogná a kezem.
Megvagy!
Kérlek, segíts…
Jeong Gu-won?
Mit keres itt?
Lehet,
hogy ő is benne van?
Nem, nincs vele.
Mintha az életem ködbe burkolózna.
Ki barát, és ki ellenség?
Vagy csakis ellenségek vesznek körbe?
Nem tudom.
Ha nem segít rajtam
senki és semmi,
akkor csakis
magamban bízhatok.
Segíts!
Most te kérsz szívességet?
Igen, kérlek, segíts!
Rendben.
De előtte alkut kell kötnünk.
Nem látod, hogy kés van nála?
Pont most kell alkudozni?
Semmi sincs ingyen.
Rendben.
Mit szeretnél?
Túl sok dologról kell beszélni. Biztosan most szeretnéd?
Nem túl alkalmas az időpont, nemde?
Őrültség lenne információ nélkül üzletet kötni.
Ahogy gondolod.
Rendben! Őrült leszek.
Őrültség lenne segítenem, mielőtt aláírod a szerződést,
de a fickótól kiráz a hideg.
Hé!
Emlékszel, miben egyeztünk meg?
El kell engednem, ha élni akarok.
Gu-won!
Ez a neve miatt van. Megváltás.
Eltűnt.
Sikerült kijutnunk élve.
Azt hittem, tényleg…
AZ ELRAGADÓ DÉMON
Mi ez a matricás tetkó?
- „Matricás tetkó”? - Nem jön le.
A csuklódra került, de az a tetkó az enyém.
Elment az eszed?
Do Do-hee, az őrült.
Ju, a Mirae Csoport elnöke fogadta be az árva Do Do-hee-t.
Ju Cheon-suk miatt fogsz ma meghalni.
Biztos, hogy nem rejtegetsz semmit?
A mennybe nem mehetek, ugye?
Nagyon fásult vagyok, más embernek érzem magam.
Még sosem éreztem ilyet.
Ez azt jelenti, hogy elégsz?
Kifutok az időből.
Mihez kezdenél az erőd nélkül?
Azt teszem, amiben a legjobb vagyok.
Megigézem az embereket.
A feliratot fordította: Bencze Ádám Imre